नाथूला दर्रा
नाथूला हिमालय का एक पहाड़ी दर्रा है जो भारत के सिक्किम राज्य और दक्षिण तिब्बत में चुम्बी घाटी को जोड़ता है। यह १४ हजार २०० फीट की ऊंचाई पर है। भारत और चीन के बीच १९६२ में हुए युद्ध के बाद इसे बंद कर दिया गया था। इसे वापस जूलाई ५, २००६ को व्यापार के लिए खोल दिया गया है। बीसवीं सदी की शुरुआत में भारत और चीन के होनेवाले व्यापार का ८० प्रतिशत हिस्सा नाथू ला दर्रे के ज़रिए ही होता था। यह दर्रा प्राचीन रेशम मार्ग की एक शाखा का भी हिस्सा रहा है। 'ला' शब्द तिब्बती भाषा में 'दर्रे' का अर्थ रखता है। भारत की ओर से यह दर्रा सिक्किम की राजधानी गान्तोक शहर से तकरीबन पूरब में स्थित है। केवल भारतीय नागरिक ही यहाँ जा सकते हैं और इसके लिए भी उन्हें गान्तोक से पारपत्र (पास) बनवाना होता है।
भारतपुड़ा नदी
भारतपुड़ा नदी (Bharathappuzha River) अथवा नीला नदी (Nila River) भारत के तमिल नाडु और केरल राज्यों में बहने वाली एक नदी है। पेरियार नदी के बाद, केरल में बहने वाली नदियों में यह दूसरी सबसे लंबी नदी है। यह केरल राज्य में 209 किलोमीटर की दूरी तय करती है, हालाँकि इसकी कुल लंबाई लगभग 250 किलोमीटर है, जिसका 41 किलोमीटर हिस्सा तमिलनाडु में है। इसके नाम का अर्थ है "भारत की नदी"।